g’n bonkig nie: Nou, só kan jy lyk nadat jy ’n ruk lank met gewigte geoefen het – én dit nie oordoen het nie.FOTO’S VERSKAF ~
En as jy nog nie gereed is vir somer nie, het ons net die inligting wat jy nodig sal hê om jou daar te kry.
Die skaal is ’n wonderlike toestel waarmee ’n mens jou gewigswisselings op die lang duur kan monitor, maar dis beslis nie altyd betroubaar nie. Onthou, wanneer jy jou weeg, sluit die lesing alles in – selfs kos en water in jou maag.
Inteendeel, solank jy die regte tegnieke toepas, behoort jy uiteindelik eerder ’n leniger figuur te hê. Begin rustig met ’n gewig wat jy kan hanteer, en maak dit swaarder wanneer dit te lig raak vir jou.
Die waarheid is dat ’n mens eintlik gewig verloor wanneer jy die kilojoule (kJ) wat jy inneem, beperk. As jy straf oefen, vereis jou liggaam aanvullende voedingstowwe. Fokus eerder daarop om heilsame kosse te eet en be­newens water natuurlike vloeistowwe te drink. Dit sal jou metabolisme ’n hupstoot bied.
Daar is nie ’n definitiewe manier waarop ’n mens ’n spesifieke deel van die liggaam kan teiken vir gewigsverlies nie. Oefening gemik op enige spesifieke deel van die liggaam verminder nie noodwendig vetneerslag nie, maar ontwikkel beslis die spiere, en dít stimuleer die verbranding van vetweefsel.
Om te gym kan wondere vir ’n mens se gesondheid verrig, maar jou doen en late wanneer jy klaar gegym het, is net so belangrik. Om te rus is ’n fundamentele deel van jou gesondheid, en as jy jouself nie genoeg tyd gun om van oefening te herstel nie, doen jy meer kwaad as goed.